Condamnarea lui Gigi Becali și încarcerarea lui continuă să fie subiecte foarte importante pentru societatea românească, lucru evidențiat de un sondaj de opinie care a încercat să afle cum au perceput oamenii condamnarea lui și ce atitudine au.

Sondajul celor de la I.R.E.S. a început a doua zi după ce Gigi Becali a fost condamnat, a fost realizat pe durata a șapte zile iar rezultatele au fost împărțite pe trei perioade: 21 mai, 22-23 mai și 27-27 mai.

La prima întrebare, „Ați auzit de condamnarea la 3 ani de închisoare a lui Gigi Becali?”, au răspuns afirmativ 96% dintre cei intervievați în data de 21, pentru ca numărul lor să crească la 97% în zilele imediat următoare.

Dintre cei care știau despre condamnare cei mai mulți, un procent covârșitor, respectiv 90% pe data de 21 și 91% în perioada 27-28, au aflat de la televizor, 5%(21 mai) și 4%(27-28 mai) de pe internet, 2% și 1% de la radio și tot 1% din ziare.

O altă întrebare importantă, „Ce părere aveți despre această decizie a justiției?”, a produs rezultate interesante, în mai puțin de o săptămână procentul celor care consideră condamnarea lui Becali nedreaptă fiind în creștere cu un procent, de la 46% la 47%. Apoi, dacă pe data de 21 mai 36% considerau că este o decizie corectă, numărul acestora a scăzut până la 32% pe 28 mai.

„Acest eveniment vă schimbă părerea despre Gigi Becali?” este întrebarea la care 84% au răspuns „NU”, iar dintre cei 14% care au răspuns „DA” între 45 și 46 la sută au răspuns că în bine, iar între 51 și 53 la sută au răspuns că în rău.

După ce a aflat că va face închisoare Gigi Becali a pozat în victimă a luptei politice dar și în „sacrificatul de serviciu”, spunând că a fost condamnat pentru ca România să intre în Schengen. Intersant este că în ceea ce privește intrarea în spațiul Schengen părerile sunt împărțite: între 41%(pe data de 21) și 45%(27/28) cred că are dreptate iar între 38% și 41% cred că nu are dreptate.

Dacă Gigi Becali ar candida mâine pentru un loc în Parlament, 42% spuneau în perioada 27-28 mai că l-ar vota iar 56% spuneau că nu l-ar vota.

Grațierea lui Becali

Condamnarea lui Gigi Becali a reușit să influențeze și părerea românilor despre justiție, un procent impresionant de români, 48% – cu nouă procente mai mult pe 28 mai comparativ cu 21 mai, apreciind să și-au schimbat părerea despre justiție, iar dintre aceștia 75% și-au schimbat părerea în rău.

Iar faptul că românii au mai au încredere în justiție nu mai este chiar o surpriză.

La fel cum nu surprinde pe nimeni faptul că românii își doresc în continuare ca Traian Băsescu să-l grațieze pe Gigi Becali, doar că procentul „susținătorilor” a scăzut de la 59%, în perioada 22-23 mai, la 51% în perioada 27-28 mai.

Iată toate răspunsurile la acest sondaj de opinie, unul realizat de cei de la I.R.E.S. pe un eșantion de 1.061 persoane.

BACALAUREAT 2013. Totul despre BAC 2013 – calendar, subiecte și rezultate